《初冬与黄裕堂小酌 其一》
清代·张士元

落叶满柴门，开门见佳客。熟知仲蔚贫，屡顾蓬蒿宅。

命妇治盘蔬，留客浮大白。话旧成清欢，素怀多蕴积。

今年旱难耕，村酒薄于昔。酒薄不成醉，取足破孤寂。

作者简介：（1755—1824）江苏震泽人，字翰宣，号鲈江。乾隆五十三年举人。久不第。年老授教谕，不就。以撰述自娱。古文师法归有光。有《嘉树山房集》。